Geschäftsbrief
Material: papyrus
Place: unbekannt
Categories: Brief (geschäftlich)
NN an NN
Kosten für die Verpflegung einer Sau
Baumwolle
Ἀρέσκουσα Ἡρακλήωι τῶι ἀδελφῶι 
χαίρειν. 
ἔγραψάς μοι περὶ της ὑὸς ἢ πωλῆσαι ἢ παρʼ ἐμοί μαι ἐ
νέγκαι ἢ χορηγῆσαι αὐτῇ τροφῖα. ἅμα γὰρ τῷ με 
θέλειν χορηγῆσαι λόγους οὐκ ὀλίγους ἀνήνεγκαν, 
οὐκ ἐθαρρη δὲ τὸν τοσοῦτον λόγον ὑποστῆναι 
ἄνευ τῆς σῆς γνώμης. ἀλλʼ ἐπὶ λόγῳ ἔδωκα αὐτοῖς 
δραχμὰς ὀκτὼ  ἕως ἂν παραγένῃ καὶ εἰδῇς ὃ συν
εφώνησας. τοῖς δὲ πώλοις χορηγῶ ὃ ἐπιζη
τοῦσι. πά[ν]τῃ πάντως μοι πέμψῃς τῷ ἀγωγίῳ 
τούτῳ ἐριοξύλου δραχμὰς εἴκοσι  σπουδαίας κρό
κης. ἀλλʼ ὅρα μὴ ἀμελήσῃς ἐπεὶ οἱ ἀδελφοί σου ἐπεν
δύτην οὐκ ἔχουσι ἐκτριβέντων τῶν ἐριοξύ
λων αὐτῶν, καὶ χρείαν ἔχουσι ὡς οἶδας καθὰ 
πάντοτε ἐν ἀγρῷ  διατρείβουσι. ἄσπασαι τοὺς 
σοὺς πάντας κατʼ ὄνομα. ἀσπάζεταί σε Χάρμος 
καὶ Ἡρακλείδης καὶ Τανεχώτης καὶ Σαραπίων 
καὶ ὁ μεικρὸς Σεύθης καὶ Ταῦρις καὶ Ἀπολλωνά
ριον καὶ οἱ παρʼ ἡμῶν πάντες. 
ἔ[ρ]ρωσο. 
Ἡρακλήωι  ἀδελ παρὰ Ἀρε[σκούσης].